== Historie ==
Den [[21. december]] [[2006]] offentliggjorde [[MTG]] og [[TV 2|TV 2 DAN­MARK A/S]], at de sammen ville lancere to sportskanaler [[1. marts]] [[2007]]. De blev dog forsinkede, idet [[Konkurrencestyrelsen]] havde visse forbehold over for et så tæt samarbejde mellem to af landets største tv-udbydere. Den 11. april 2007 accepterede Konkurrencestyrelsen samarbejdet på visse betingelser, og samme dag kl. 16.30 gik kanalen i luften. [[TV 2|TV 2 DAN­MARK A/S]] ejede indtil 8. oktober 2012 51% af aktierne i kanalen, og [[MTG]] den resterende del.<ref>[http://www.business.dk/media/tv2-saelger-sine-aktier-i-tv2-sport TV2 sælger sine aktier i TV2 Sport]</ref> TV 2 SPORT sendte årligt cirka 3000 timers direkte transmissioner fra sportsbegivenheder. Transmissionerne kædedes sammen i studieprogrammet TV 2 SPORTCENTER.
Historie Journalistik Kultur Foreninger Organisationer Sprog